Kembridža
Šis raksts ir par pilsētu Anglijā. Par pilsētu ASV skatīt rakstu Keimbridža. Kembridža (angļu: Cambridge, izrunā: /ˈkeɪmbrɪdʒ/) ir lielpilsēta (city) un nemetropoles distrikts Anglijā, vēsturiskais un administratīvais Kembridžšīras grāfistes centrs. Pilsēta atrodas grāfistes dienviddaļā Kemas upes krastos 96 km no valsts galvaspilsētas Londonas. Pilsēta ir zināma visā pasaulē, pateicoties 1209. gadā dibinātajai Kembridžas Universitātei, kas aizņem lielāko daļu pilsētas upes kreisajā krastā.